Rita Berkowitz, de 83 de ani, a fost aleasă dintre 16 femei născute în Europa care au participat la ineditul concurs.

Participantele au fost coafate și machiate special pentru ocazie. Ele au împărtășit audienței poveștile personale de supraviețuire.

Berkowitz are un copil, șase nepoți și cinci strănepoți.

Și prima ediție a concursului, din 2012, a fost câștigată tot de o femeie născută în România, Hava Hershkovitz.

Parada a fost organizată de o organizație caritabilă ce ajută câteva mii de supraviețuitori ai Holocaustului care trăiesc în Israel. În total, în Israel sunt aproximativ 200.000 de supraviețuitori ai Holocaustului.

Șase milioane de evrei au fost uciși de naziști în timpul celui de-al Doilea Război Mondial.